Innholdsfortegnelse

1	Innholdsfortegnelse	1

2	Ansvar	1

3	Overordnet anbefaling for besøk/ledsager	1

3.1	Generelle smittevernregler for besøkende/ledsagere	2

3.2	Luftvegssesongen og besøkende/ledsagere	2

4	Endringer siden forrige versjon	2

5	Referanser	2

Ansvar

Anbefalingene i denne retningslinjen er i tråd med Helsedirektoratet og Folkehelseinstituttet sine råd, som presiserer at helseinstitusjoner skal legge til rette for at innlagte pasienter kan få besøk.

Foretaksledelsen og de enkelte kliniske enhetene er ansvarlige for å utarbeide besøksrutiner og for å tilrettelegge for besøk til innlagte pasienter, i alle pasientkategorier, i alle enheter.

Smittevernpersonell er ansvarlig for generelle smittevernråd.

Overordnet anbefaling for besøk/ledsager

Det er uhensiktsmessig å nøyaktig tidfeste besøkets varighet eller stadfeste antall besøkende på et overordnet nivå. Disse vurderingene bør gjøres på enhetsnivå basert på lokale forhold og fasiliteter, som enerom/ flersengsrom/ dagligstue/ oppholdsrom og lignende.

Besøk bør som hovedregel gjennomføres i sykehusets visittid, men sykehuset skal ta individuelle hensyn.

Det må tilrettelegges for at pasienter som har behov for det kan ha med pårørende eller nødvendig ledsager ved innleggelse eller polikliniske konsultasjoner.

Pasient og besøkende oppfordres på generelt grunnlag til å tenke over om besøk kan vente til pasienten er utskrevet.

Generelle smittevernregler for besøkende/ledsagere

‒	Besøkende/ledsager skal være friske

‒	Besøkende/ledsager skal utføre håndhygiene ved ankomst i og avreise fra sykehuset

Luftvegssesongen og besøkende/ledsagere

Som hovedregel bør personer med nyoppståtte luftveissymptomer ikke komme på besøk i sykehus. Det skal likevel legges til rette for at også besøkende/ledsagere med nyoppståtte luftveissymptomer kan få komme til sykehuset der dette er viktig, for eks. ved alvorlig sykdom, fødsel o.l.

Hovedregelen etter pasient- og brukerrettighetsloven § 3-1 (lovdata.no) fjerde ledd er:

«Ønsker pasient eller bruker at andre personer skal være til stede når helse- og omsorgstjenester gis, skal dette som hovedregel imøtekommes.»

Individuelle vurderinger bør gjøres og besøk avtales med avdelingen på forhånd slik at smittevernrutiner følges.

I de tilfeller hvor besøkende/ledsager er syk med luftveissymptomer, men besøk eller tilstedeværelse likevel vurderes nødvendig, bør det oppfordres til bruk av munnbind.

Endringer siden forrige versjon

Besøksregler revidert etter beslutninger tatt i Foretaksledelsen i Helse Bergen 03.05.2022

Oppdatert 14.12.2021: Endret i overordnet anbefaling og punkt 3.1 (maks antall og avtale besøk med avdelingen)

Oppdatert 17.08.2021: Nytt punkt 3. 3 Unntak fra innreisekarantene ved alvorlig sykdom

Oppdatert 05.10.2021 : Overgang til normal hverdag med økt beredskap; gjort besøksregler mer generelle og tatt bort krav om avtale med avdelingen før besøk.

Oppdatert 14.12.2021: Gjeninnført krav om avtale med avdelingen før besøk samt lagt inn anbefaling om kun 2 besøkende per pasient samtidig.

Oppdatert 04.02.22 : Revidert etter nye nasjonale regler og anbefalinger, tatt bort punkt om unntak fra innreisekarantene for pårørende til alvorlig syke pasienter som kommer tilreisende fra utlandet (§ 6j i korona-forskriften er fjernet)

Oppdatert 11.04.22: Fjernet generelt råd om bruk av munnbind i sykehus for besøkende/ ledsager der avstand til andre ikke kan opprettholdes

Oppdatert 03.05.2022: Fjernet maksantall besøkende, fjernet regel om at besøk må avtales på forhånd. Punkt 3.3 om oversikt over besøkende er fjernet.

Oppdatert 27.08.23: Alle covid-19-relaterte anbefalinger er tatt bort og erstattet med generelle smittevernanbefalinger i tråd med oppdateringer hos FHI.

Referanser

Eksterne referanser

Smittevern i helsetjenesten, FHI